S-7194/2020

Mál þetta, sem dómtekið var 27. október sl., er höfðað með tveimur ákærum, útgefnum af lögreglustjóranum á höfuðborgarsvæðinu. Fyrri ákæran er gefin út 27. október 2020, á hendur H-kvk-þgf R-kvk-þgf H-kvk-þgf, kt. [...], [...], Reykjavík, fyrir eftirtalin brot:

1. Þjófnað með því að hafa, miðvikudaginn 7. nóvember 2018, í verslun Iceland í Staðarbergi í Reykjavík, stolið tveimur pakkningum af Gillette rakvélablöðum að verðmæti kr. 5.398.

Telst brot þetta varða við 1. mgr. 244. gr. almennra hegningarlaga nr. 19/1940.

2. Þjófnað með því að hafa, sunnudaginn 6. janúar 2019, í verslun Lyfju á Smáratorgi í Kópavogi, stolið kinnalit, St. Tropez brúnkukremi, Boss ilmvatni, Polo ilmvatni og Estee Lauder rakakremi, samtals að verðmæti kr. 26.724.

Telst brot þetta varða við 1. mgr. 244. gr. almennra hegningarlaga nr. 19/1940.

3. Þjófnað með því að hafa, þriðjudaginn 30. júní 2019, í verslun Elko á Fiskislóð 15 í Reykjavík, stolið Sony heyrnartólum, appelsínugulum Bose ferðahátalara, svörtum Bose ferðahátalara og Bose soundlink mini hátalara, samtals að verðmæti kr. 73.979.

Telst brot þetta varða við 1. mgr. 244. gr. almennra hegningarlaga nr. 19/1940.

Þess er krafist að ákærða verði dæmd til refsingar og til greiðslu alls sakarkostnaðar.

Seinni ákæran er gefin út á hendur ákærðu 9. febrúar 2021 af lögreglustjóranum á höfuðborgarsvæðinu fyrir eftirtalin fíkniefna- og hegningarlagabrot:

1. Þjófnað með því að hafa, þriðjudaginn 15. maí 2020, stolið úr verslun Elko, að Fiskislóð 15 í Reykjavík, vörum að verðmæti samtals 65.985 krónur.

Telst brot þetta varða við 1. mgr. 244. gr. almennra hegningarlaga nr. 19/1940.

2. Þjófnað með því að hafa, fimmtudaginn 1. október 2020, stolið úr verslun Hagkaups, að Skeifunni 15 í Reykjavík, vörum að verðmæti samtals 6.198 krónur.

Telst brot þetta varða við 1. mgr. 244. gr. almennra hegningarlaga nr. 19/1940.

3. Gripdeild með því að hafa, laugardaginn 3. október 2020, tekið Barebells Milkshake súkkulaði drykk að verðmæti samtals 369 krónur úr kæli verslunarinnar Iceland, að Glæsibæ í Reykjavík, og neytt á staðnum án þess að greiða fyrir.

Telst brot þetta varða við 245. gr. almennra hegningarlaga nr. 19/1940.

4. Gripdeild með því að hafa, síðar sama dag og greinir í ákærulið 3., tekið fjármuni að fjárhæð 110.000 krónur úr sjóðsvél í verslun Bónus, að Skeifunni 11 í Reykjavík, og reynt að yfirgefa verslunina með fjármunina innanklæða.

Telst brot þetta varða við 245. gr. almennra hegningarlaga nr. 19/1940.

5. Fíkniefnalagabrot með því að hafa, á sama tíma og sama stað og greinir í ákærulið 4., haft í vörslum sínum 0,76 gaf amfetamíni sem lögregla fann við líkamsleit á ákærðu.

Telst brot þetta varða við 2. gr., sbr.5. og 6. gr., laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

Þess er krafist að ákærða verði dæmd til refsingar og til greiðslu alls sakarkostnaðar. Þá er þess krafist að ákærða verði dæmd til að sæta upptöku á samtals 0,76 gaf amfetamíni skv. heimild í 6. mgr. 5. gr. laga nr. 65/1974, sbr. 2. mgr. 14. gr. reglugerðar nr. 233/2001, sbr. reglugerð nr. 808/2018 og haldlögðum munum (munaskrá lögreglu nr. 149011) skv. heimild í 2. tölulið 1. mgr. 69. gr. a. almennra hegningarlaga nr. 19 /1940.

Málin voru sameinuð.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærðu hafði verið gefinn kostur á að tjá sig um lagaatriði og ákvörðun viðurlaga. Verjandi ákærðu krefst vægustu refsingar sem lög leyfa og hæfilegrar þóknunar sér til handa.

Ákærða hefur skýlaust játað brot sín. Sannað er með játningu ákærðu og öðrum gögnum málsins að ákærða er sek um þá háttsemi sem henni er gefin að sök og eru brot hennar rétt heimfærð til refsiákvæða í ákæru.

Ákærða er fædd í [...]. Samkvæmt framlögðu sakavottorði, dagsettu 3. febrúar 2021, á ákærða að baki langan sakarferil sem nær aftur til ársins 2011, en ákærðu hefur tólf sinnum áður verið gerð refsing, þar af ítrekað fyrir þjófnað, en nú síðast var ákærðu gert að sæta fangelsi í fjóra mánuði fyrir m. a. þjófnað með dómi 8. desember 2017. Þann 15. ágúst 2018 var ákærðu veitt reynslulausn í 2 ár á eftirstöðvum refsingar 345 dagar.

Ákærða er nú sakfelld fyrir nokkur þjófnaðarbrot, gripdeild og fíkniefnalagabrot en með þeim brotum hefur ákærða rofið skilorð reynslulausnar sem henni var veitt 15. ágúst 2018 og ber því að dæma hana upp, sbr. 1. mgr. 82. gr. laga nr. 15/2016 um fullnustu refsinga, og ákveða refsingu ákærðu í einu lagi, sbr. 60. gr. og 77. gr. almennra hegningarlaga nr. 19/1940.

Við mat á ákvörðun refsingar í máli þessu er litið til skýlausrar játningar ákærðu og þess er kom fram í máli verjanda ákærðu að aðstæður hennar séu nú gerbreyttar, ákærða hafi nú tekið sig á, sé hætt neyslu áfengis og vímuefna og hafi snúið lífi sínu til betri vegar, sbr. 5. og 8. tölul. 1. mgr. 70. gr. laga nr. 19/1940. Verður framangreint metið ákærðu til refsimildunar. Á hinn bóginn er litið til þess að ákærða er nú sakfelld fyrir nokkur þjófnaðarbrot sem eru ítrekuð og verður því litið til 255. gr., sbr. 71. gr. almennra hegningalaga nr. 19/1940, við ákvörðun refsingar. Verður framangreint metið ákærðu til refsiþyngingar.

Með hliðsjón af framangreindu, sakarefni þessa máls, játningar ákærðu og með vísan til 60. og 77. gr. laga nr. 19/1940, þykir refsing ákærðu hæfilega ákveðin fangelsi í 1 5 mánuði. Með vísan til sakarferils ákærðu eru ekki tilefni til að skilorðsbinda refsinguna.

Með vísan til lagaákvæða í ákæru eru gerð upptæk til ríkissjóðs 0,76 grömm af amfetamíni og haldlagðir munir (munaskrá lögreglu nr. 149011), sem lögregla gerði upptæk við rannsókn málsins.

Ákærða greiði málsvarnarþóknun skipaðs verjanda síns, S-kk-ef K-kk-ef K-kk-ef lögmanns, 164.920 krónur, að meðtöldum virðisaukaskatti. Annan sakarkostnað leiddi ekki af meðferð málsins.

Af hálfu ákæruvaldsins flutti málið H-kk-nf G-kk-nf aðstoðarsaksóknari.

S-kk-nf G-kk-nf, aðstoðarmaður dómara, kveður upp dóminn.

D Ó M S O R Ð:

Ákærða, H-kvk-nf R-kvk-nf H-kvk-nf, sæti fangelsi í 1 5 mánuði.

Upptæk eru gerð til ríkissjóðs 0,76 grömm af amfetamíni og haldlagðir munir(munaskrá lögreglu nr. 149011).

Ákærða greiði málsvarnarþóknun skipaðs verjanda síns, S-kk-ef K-kk-ef K-kk-ef lögmanns, 164.920 k rónur.

S-kk-nf G-kk-nf